OpenLLM-France/wikimedia huggingface dataset:
# Promeses de l'est

Promeses de l'est (títol original en anglès: Eastern Promises) és una pel·lícula estrenada l'any 2007. Ha estat doblada al català.

## Argument

A Londres, Anna (Naomi Watts), una llevadora que treballa en un hospital, decideix investigar la identitat d'una adolescent que mor al parir. I a partir del diari que va deixar escrit en rus, descobreix una perillosa banda mafiosa russa.
En aquesta banda, l'enigmàtic xofer Nikolai (Viggo Mortensen) es veu enxampat entre la lleialtat al grup mafiós i l'amor per Anna.

## Comentaris

Aquesta és una pel·lícula les imatges de la qual impacten l'espectador per molt de temps. Més enllà del simpàtic somriure del propietari d'un car restaurant rus a Londres, tot el món de la màfia russa: crim, prostitució, violència..., hi queda retratat.
El director (David Cronenberg) aconsegueix una magnífica direcció d'actors que destaca en escenes com ara quan Anna (Naomi Watts) comprèn, massa tard, com en són de perillosos els individus en els quals confia; o quan l'enigmàtic Nikolai (Viggo Mortensen) concentra la fúria i el poder que reté..., i, si no, el temible pare i cap mafiós Semyon, subtilment interpretat per Armin Mueller-Stahl amb les seves mirades tèrboles i indesxifrables.

## Repartiment

* Viggo Mortensen: Nikolai Luzhin, xofer, originari de Sibèria
* Naomi Watts: Anna Khitrova, llevadora, d'origen rus
* Armin Mueller-Stahl: Semyon, amo del luxós restaurant Transsiberià
* Vincent Cassel: Kirill, el fill de Semyon
* Sinéad Cusack: Helen, mare d'Anna
* Jerzy Skolimowski: Stepan, oncle rus d'Anna
* Mina E. Mina: Azim, el barber
* Josef Altin: Ekrem, nebot d'Azim
* Sarah-Jeanne Labrosse: Tatiana, l'adolescent embarassada

## Premis i nominacions
### Nominacions

* 2008: Oscar al millor actor per Viggo Mortensen
* 2008: Globus d'Or a la millor pel·lícula dramàtica
* 2008: Globus d'Or al millor actor dramàtic per Viggo Mortensen
* 2008: Globus d'Or a la millor banda sonora original per Howard Shore
* 2008: BAFTA a la millor pel·lícula britànica
* 2008: BAFTA al millor actor per Viggo Mortensen
* 2008: César a la millor pel·lícula estrangera

## Curiositats

Un dia, després del rodatge, Viggo Mortensen va anar a un pub sense treure's els tatuatges i canviar-se la roba. Explica que els amos del local es van espantar molt perquè van pensar que era un membre real de la màfia russa.

## Referències

* 1 2 Títol en català a ésAdir
* ↑ http://blogs.ccrtvi.com/cinema.php Arxivat 2012-08-27 a Wayback Machine.

## Enllaços externs

* web oficial Arxivat 2007-12-10 a Wayback Machine. (anglès)
# Mike Havenaar

Mike Havenaar (Hiroshima, Prefectura d'Hiroshima, Japó, 20 de maig de 1987) és un futbolista professional japonès, d'ascendència neerlandesa. És internacional amb la selecció japonesa.

## Enllaços externs

* National Football Teams Arxivat 2012-04-02 a Wayback Machine.
* Japan National Football Team Database Arxivat 2013-09-22 a Wayback Machine.
# Mike Harris

Mike Harris (Mufulira, Rhodèsia del Nord, 25 de maig de 1939) va ser un pilot de curses automobilístiques sud-africà que va arribar a disputar curses de Fórmula 1.

## A la F1

Mike Harris va debutar a la novena i última cursa de la temporada 1962 (la tretzena temporada de la història) del campionat del món de la Fórmula 1, disputant el 29 de desembre del 1962 el GP de Sud-àfrica al circuit de East London.
Va participar en una única prova puntuable pel campionat de la F1, no aconseguint finalitzar la cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1962 | Mike Harris | Cooper | Alfa Romeo | HOL | MON | BEL | FRA | GBR | ALE | ITA | USA | SUD Ret | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Província d'Estuaire

La Província d'Estuaire és una de les nou províncies del Gabon. Té una superfície de 20.740 km², que en termes d'extensió és similar a la del Salvador o Eslovènia. La capital de la província és Libreville, que és també la capital de la nació.

## Departaments

La província d'Estuaire està dividida en els departaments:
* Cap Estérias, el centre administratiu és Cap Estérias.
* Komo, el centre administratiu és Kango.
* Komo-Mondah, el centre administratiu és Ntoum.
* Komo-Océan, el centre administratiu és Ndzomoe.
* Noya, el centre administratiu és Cocobeach.
* Libreville
# Plomeur

Plomeur (en bretó Ploveur) és un municipi francès, situat a la regió de Bretanya, al departament de Finisterre. L'any 2006 tenia 3.420 habitants. El 28 d'abril de 2008 el consell municipal va aprovar la carta Ya d'ar brezhoneg. A l'inici del curs 2007 el 28,9% dels alumnes del municipi eren matriculats a la primària bilingüe.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.903 | 1,916 | 2.263 | 2.852 | 3.272 | 3.203 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Léa Laurent | |

## Referències

* ↑ (francès) Ofis ar Brezhoneg: Enseignement bilingue
# Província de Balkan

La província de Balkan (turcman: Balkan welaýaty, rus: Балканский велаят) és una de les províncies (Welayatlar) del Turkmenistan. Està localitzada a l'oest país, fent frontera amb l'Uzbekistan, el Kazakhstan, la mar Càspia i l'Iran. La seva capital és Balkanabat. Té una població de 424.700 habitants i ocupa una superfície de 138.000 km².
# Província de Balıkesir

La província de Balıkesir és una divisió administrativa de la regió de la Màrmara a Turquia, amb capital a Balıkesir.
Va portar el nom de Karasi (Karesi) fins al 1926. Llavors va modificar el nom i va quedar dividida en els 18 kades (districtes) següents: Ayvalik, Balıkesir, Balya, Bandirma, Bigadiç, Burhaniye, Dusunbey, Edremit, Erdek, Gönen, Havran, Ivrindi, Kepsut, Manyas, Savas, Sindirgi, Susurluk i Tepe.

## Districtes

Actualment està dividida en 18 districtes i un districte urbà:
* Ayvalık
* Balıkesir
* Balya
* Bandırma
* Bigadiç
* Burhaniye
* Dursunbey
* Edremit
* Erdek
* Gömeç
* Gönen
* Havran
* İvrindi
* Kepsut
* Manyas
* Marmara
* Savaştepe
* Sındırgı
* Susurluk
# Puig de Miralles (Rodès)

El Puig de Miralles, o Serra de Miralles, és una muntanya de 656 m alt del límit dels termes comunals de Glorianes, Rigardà i Rodès, tots tres de la comarca del Conflent, a la Catalunya del Nord. És a l'extrem meridional del terme de Rodès, al septentrional del de Glorianes i al sud-oriental del de Rigardà.

## Referències

* ↑ El Puig de Miralles en els ortofotomapes de l'IGN
# Província de Tiznit

La província de Tiznit (en àrab إقليم تيزنيت, iqlīm Tīznīt; en amazic ⵜⴰⵙⴳⴰ ⵏ ⵜⵉⵣⵏⵉⵜ, tasga n Tiznit) és una de les prefectures del Marroc, fins 2015 part de la regió de Souss-Massa-Draâ i actualment de la de Souss-Massa. Té una superfície de 8.214 km² i 344.831 habitants censats en 2004. La capital és Tiznit. El territori forma part del vessant occidental de la serralada del Anti-Atles al sud del Marroc.

## Història

Tiznit va ser bressol de la dinastia almoràvit a partir de la madrassa El Ouaggaguia a Aglou.
La història de la regió de Tiznit està també lligada a la importància que li van donar els sultans alauites. El sultà Mulei Hassan I va visitar la ciutat en dues ocasions, una en 1882 i l'altra en 1886. Les muralles de la ciutat són obra seva.
En aquesta província es trobava Sidi Ifni, enclavament espanyol, que va arribar a ser província hispana a partir de 1958, que va ser retornat al Marroc en 1969. Actualment Sidi Ifni és una província independent de la província de Tiznit.

## Divisió administrativa

La província de Tiznit consta de 2 municipis i 23 comunes:
| Nom | Codi geogràfic | Tipus | Habitatges | Població (2004) | # Estrangers | # Nacionals |
| Tafraout | 581.01.05. | Municipi | 1243 | 4931 | 3 | 4928 |
| Tiznit | 581.01.07. | Municipi | 11855 | 53682 | 17 | 53665 |
| Aït Issafen | 581.03.01. | Comuna rural | 1010 | 5026 | 0 | 5026 |
| Anzi | 581.03.03. | Comuna rural | 1223 | 6619 | 0 | 6619 |
| Arbaa Ait Ahmed | 581.03.05. | Comuna rural | 1516 | 8228 | 1 | 8227 |
| Ida Ou Gougmar | 581.03.07. | Comuna rural | 1567 | 8170 | 1 | 8169 |
| Sidi Ahmed Ou Moussa | 581.03.09. | Comuna rural | 809 | 4256 | 0 | 4256 |
| Tafraout El Mouloud | 581.03.11. | Comuna rural | 757 | 3619 | 0 | 3619 |
| Tighmi | 581.03.13. | Comuna rural | 1739 | 9867 | 0 | 9867 |
| Tizoughrane | 581.03.15. | Comuna rural | 1379 | 6250 | 2 | 6248 |
| Tnine Aday | 581.03.17. | Comuna rural | 558 | 2734 | 1 | 2733 |
| Afella Ighir | 581.09.01. | Comuna rural | 1084 | 4205 | 0 | 4205 |
| Aït Ouafqa | 581.09.03. | Comuna rural | 1243 | 5472 | 2 | 5470 |
| Ammelne | 581.09.05. | Comuna rural | 1281 | 4281 | 5 | 4276 |
| Irigh N'Tahala | 581.09.07. | Comuna rural | 583 | 1992 | 0 | 1992 |
| Tarsouat | 581.09.09. | Comuna rural | 840 | 3096 | 0 | 3096 |
| Tassrirt | 581.09.11. | Comuna rural | 560 | 1887 | 0 | 1887 |
| Arbaa Rasmouka | 581.11.01. | Comuna rural | 1360 | 7503 | 0 | 7503 |
| Arbaa Sahel | 581.11.03. | Comuna rural | 2585 | 12944 | 2 | 12942 |
| Bounaamane | 581.11.05. | Comuna rural | 2158 | 12112 | 1 | 12111 |
| El Maader El Kabir | 581.11.07. | Comuna rural | 1595 | 7918 | 0 | 7918 |
| Ouijjane | 581.11.09. | Comuna rural | 1257 | 6472 | 0 | 6472 |
| Reggada | 581.11.11. | Comuna rural | 2620 | 14328 | 0 | 14328 |
| Sidi Bouabdelli | 581.11.13. | Comuna rural | 1238 | 6826 | 0 | 6826 |
| Tnine Aglou | 581.11.15. | Comuna rural | 3128 | 14632 | 11 | 14621 |

## Referències

* ↑ «Cens general de població 2004» ( PDF) (en (francès)). Arxivat de l'original el 2010-06-01. [Consulta: 9 juliol 2016].

## Enllaços externs

* Portal de Tiznit i la seva regió
* Pàgina de Tiznit al portal d'Agadir
# Pulsòmetre

Un pulsòmetre és una bomba pulsant que es fa servir per a impulsar líquids.
Una bomba pulsant de vapor sense pistons, anomenada Pulsometer, fou patentada per Charles Henry Hall el 1872. La patent fou comprada per un enginyer britànic el 1875 i diversos models de bombes foren construïts i comercialitzats seguidament. La bomba Pulsometer fou molt popular en mines superficials i pedreres pel seu rendiment i fiabilitat. També en altres aplicacions.
La disposició del Pulsometer estava inspirada en la bomba de vapor Savery (inventada per Thomas Savery).

## Referències

* ↑ William Inchley. The Theory of Heat Engines - 1913. Rough Draft Printing, 2008. ISBN 978-1-60386-135-9.
* ↑ The theory of heat engines. Inchley, William.1915.
* ↑ Franklin Institute (Philadelphia, Pa.). Journal of the Franklin Institute. Pergamon Press, 1874, p. 2-PA164.
* ↑ R, M. Timelines of Nearly Everything. Manjunath.R, 2021, p. 1097.
* ↑ «Pulsometer Engineering Co». Graces Guide, 25-06-1956. [Consulta: 26 desembre 2021].
* ↑ Van der Weyde, P.H.; Wahl, W.H.. The Manufacturer and Builder: A Practical Journal of Industrial Progress. Western & Company, 1884, p. 172.
* ↑ El Comercio Periodico independiente: Dedicado á las ciencias las artes, el comercio, la industria y la agricultura (en castellà), 1887, p. 17-PA6.
* ↑ Stone. Stone Magazine Review Publishing Company, 1892, p. 32.
* ↑ The Steam-Engine and Other Heat-Engines. CUP Archive, p. 562.
# Charles Joseph Collart (1775-1841)

Charles Joseph Collart (Ciutat de Luxemburg, 1775 - 1841) va ser un empresari industrial pertanyent a la coneguda família luxemburguesa Collart.
Casat amb Anne-Marie Laval, la seva filla Anne Marie Jos. Fr. Collart (21 de desembre de 1827 - 2 de setembre de 1893) va celebrar matrimoni el 27 de febrer de 1852 amb Léon de la Fontaine botànic i ministre de Justícia de Luxemburg i fill del primer ministre de Luxemburg Gaspard-Théodore-Ignace de la Fontaine.

## Referències

* ↑ «Biographie nationale du pays de Luxembourg : Fascicule 07» (en francès) p. 88. Bibliothèque nationale de Luxembourg .Luxemburgensia online. [Consulta: 8 agost 2015].
# Psychoda entolopha

Psychoda entolopha és una espècie d'insecte dípter pertanyent a la família dels psicòdids que es troba a Centreamèrica: Costa Rica.

## Referències

* ↑ uBio (anglès)
* 1 2 Quate, L. W., 1996. Preliminary taxonomy of Costa Rican Psychodidae (Diptera), exclusive of Phlebotominae. Revista de Biología Tropical, 44 (Suppl. 1):1-81.
* 1 2 Catalogue of Life (anglès)
* ↑ uBio (anglès)
* ↑ Instituto Nacional de Biodiversidad de Costa Rica Arxivat 2016-03-03 a Wayback Machine. (castellà)
* ↑ Global Species Arxivat 2016-03-03 a Wayback Machine. (anglès)
* ↑ GBIF (anglès)

## Enllaços externs

* ION (anglès)
# St. Mary's (Colorado)

St. Mary's és una concentració de població designada pel cens dels Estats Units a l'estat de Colorado. Segons el cens del 2000 tenia 251 habitants.

## Demografia

Segons el cens del 2000, St. Mary's tenia 251 habitants, 110 habitatges, i 61 famílies. La densitat de població era de 31,7 habitants per km².
Dels 110 habitatges en un 30,9% hi vivien nens de menys de 18 anys, en un 47,3% hi vivien parelles casades, en un 1,8% dones solteres, i en un 44,5% no eren unitats familiars. En el 31,8% dels habitatges hi vivien persones soles el 31,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 3,02.
Per edats la població es repartia de la següent manera: un 26,7% tenia menys de 18 anys, un 7,2% entre 18 i 24, un 39,8% entre 25 i 44, un 25,9% de 45 a 60 i un 0,4% 65 anys o més.
L'edat mediana era de 32 anys. Per cada 100 dones de 18 o més anys hi havia 135,9 homes.
La renda mediana per habitatge era de 46.719 $ i la renda mediana per família de 48.750 $. Els homes tenien una renda mediana de 38.304 $ mentre que les dones 31.071 $. La renda per capita de la població era de 22.156 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Mary's». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r agost 2010].
* ↑ «Geographic Comparison Table- St. Mary's». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Fiez

Fiez és un municipi de Suïssa del cantó de Vaud, està situat al districte del Jura-Nord vaudois.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Salèrn

Salèrn (en francès Salers) és un municipi del departament francès de Cantal a la regió d'Alvèrnia-Roine-Alps. Aquesta localitat dona nom al formatge de Salers, elaborat a tota la regió.

## Referències

* ↑ Toponímia occitana
# JTBC

JTBC és una xarxa de subscripció i emissora de Corea del Sud, en què l'accionista més important és JoongAng Ilbo/The JoongAng Group amb un 25% de les accions. Es va llançar l'1 de desembre de 2011.
JTBC és una de les quatre noves xarxes generals de televisió per cable sud-coreanes a nivell nacional al costat del canal A de Dong-A Ilbo, la televisió Chosun Ilbo de Chosun Ilbo i la MBN de Maeil Kyungje el 2011. Les quatre noves xarxes complementen les xarxes de televisió convencionals existents com KBS, MBC, SBS i altres canals més petits es van llançar després de la desregulació el 1990.

## Enllaços externs

* Pàgina web oficial de JTBC
# Christophe Castaner

Christophe Castaner (pronunciació francesa: ​: [kʁistɔf kastanɛʁ]; Ollioules, 3 de gener de 1966) és un advocat i polític francès que és Ministre d'Interior des del 16 d'octubre de 2018 i dirigent de La République En Marche! des de 2017. Del 17 de maig de 2017 al 16 d'octubre de 2018, va ser Secretari d'Estatal de Relacions amb el Parlament (Secrétaire d'État chargé des Relacions avec le Parlement) amb el Primer ministre Édouard Philippe; fins que el 24 de novembre de 2017 va ocupar el lloc de Portaveu del Govern. També va ser portaveu amb Emmanuel Macron durant la seva campanya per les presidencials de 2017.
Nascut a Ollioules en el departament del Var de la regió Provença – Alps – Costa Blava, va ser membre de l'Assemblea Nacional pel departament d'Alps de l'Alta Provença de 2012 a 2017 i va encapçalar la llista de Partit Socialista a les Eleccions regionals franceses de 2015 a Provença – Alps – Costa Blava abans d'unir-se al moviment En Marche! de Macron el 2016. També va ser alcalde de Forncauquièr de 2001 a 2017 i Vicepresident del Consell Regional de Provença – Alps – Costa Blava de 2004 a 2012. El 18 de novembre de 2017, Castaner es va convertir en dirigent de La República En Marxa abans de dimitir com a Portaveu del Govern.

## Referències

* ↑ Pietralunga, Cédric «Macron : une annonce de candidature pour engranger de nouveaux soutiens» (en francès). Le Monde.fr, 16-11-2016.
* ↑ «Christophe Castaner : l'enjoliveur» (en francès). Libération.fr.
# Susina Amat i Juvé

Ursicina Amat i Juvé, més coneguda com a Susina Amat (Barcelona, 25 d'octubre de 1912 - Barcelona, 1983) va ser una pintora i pedagoga catalana.
Col·laboradora de la pedagoga Rosa Sensat, destacà en la pedagogia aplicada al món artístic. Ha estat professora en diverses institucions, particularment a l'Escola Massana de Barcelona. Va fer la seva primera exposició individual el 1967. La crítica en destaca un estil realista tot i que sovint creava peces amb temàtiques simbòliques i al·legòriques.

## Referències

* 1 2 «Susina Amat i Juvé». Gran Enciclopèdia Catalana. Barcelona: Grup Enciclopèdia Catalana.
# Fieulaine

Fieulaine és un municipi francès del departament de l'Aisne, als Alts de França.
Forma part de la Communauté d'agglomération de Saint-Quentin

## Geografia

Vil·la de l'antic Vermandois, a 46 km al nord de Laon i a 15 km de Saint-Quentin. Pertany al Districte de Saint-Quentin.

## Història

El Senyoriu de Fieulaine és conegut des de 1104. Al Segle XVIII fou adquirit pels senyors de Fontaine-Notre-Dame. La parròquia va esdevenir independents el 1698, amb la nominació d'un vicari perpetu.

## Administració

L'alcalde actual és Jerome Leclerc. Fou elegit el 2008.

## Demografia

* 1962: 286 habitants.
* 1975: 277 habitants.
* 1900: 255 habitants.
* 1999: 253 habitants.
* 2007: 274 habitants.
* 2008: 279 habitants.

## Cultura

* El Cercle d'Histoire et d'Etudes de Fieulaine edita tres butlletins anuals sobre la història del municipi: vida local, conflictes armats, antics oficis, senyoria, etc.

### Llocs i monuments

* Túmuls darrere l'església.

### Festes i celebracions

* Pelegrinatge dedicat a Notre-Dame-de-Paix. Primer diumenge després de Pasqua.

## Notes

* ↑ « PDF Recensement de la population de l'Aisne au 1er janvier 2008». [Consulta: 31 desembre 2010].

## Enllaços externs

* Web del C.H.E.F de Fieulaine Arxivat 2011-02-03 a Wayback Machine.
* Fieulaine a la web de l'Institut géographique national
* Fieulaine al web de l'Insee Arxivat 2012-10-23 a Wayback Machine.
# Rosières (Oise)

Rosières és un municipi francès, situat al departament de l'Oise i a la regió dels Alts de França. L'any 2007 tenia 131 habitants.

## Demografia
### Població

El 2007 la població de fet de Rosières era de 131 persones. Hi havia 46 famílies de les quals 8 eren unipersonals (4 homes vivint sols i 4 dones vivint soles), 15 parelles sense fills i 23 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 53 habitatges, 42 eren l'habitatge principal de la família, 3 eren segones residències i 8 estaven desocupats. 51 eren cases i 2 eren apartaments. Dels 42 habitatges principals, 27 estaven ocupats pels seus propietaris, 14 estaven llogats i ocupats pels llogaters i 1 estava cedit a títol gratuït; 2 tenien dues cambres, 8 en tenien tres, 9 en tenien quatre i 24 en tenien cinc o més. 36 habitatges disposaven pel capbaix d'una plaça de pàrquing. A 10 habitatges hi havia un automòbil i a 30 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rosières el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 8 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 4 |
| 4 | 50 a 54 | 0 |
| 8 | 45 a 49 | 8 |
| 4 | 40 a 44 | 4 |
| 4 | 35 a 39 | 0 |
| 4 | 30 a 34 | 4 |
| 4 | 25 a 29 | 8 |
| 4 | 20 a 24 | 4 |
| 0 | 15 a 19 | 8 |
| 4 | 10 a 14 | 0 |
| 8 | 5 a 9 | 0 |
| 8 | 0 a 4 | 8 |

## Economia

El 2007 la població en edat de treballar era de 90 persones, 69 eren actives i 21 eren inactives. De les 69 persones actives 64 estaven ocupades (33 homes i 31 dones) i 5 estaven aturades (2 homes i 3 dones). De les 21 persones inactives 4 estaven jubilades, 8 estaven estudiant i 9 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa immobiliària i 1 d'una empresa classificada com a «altres activitats de serveis».
L'any 2000 a Rosières hi havia 4 explotacions agrícoles que ocupaven un total de 800 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Rosières a l'INSEE.
* Évolution et structure de la population Fitxa amb el detall de dades de Rosières a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Santa Llúcia de Sobremunt (muntanya)

Santa Llúcia de Sobremunt és una muntanya de 958 metres que es troba al municipi de Sobremunt, a la comarca del Lluçanès.
Al cim s'hi pot trobar un vèrtex geodèsic (referència 289095001) i l'ermita de Santa Llúcia de Sobremunt.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Giberto V Correggio

Giberto V Correggio va ser senyor sobirà de la meitat de Correggio, Campagnola i Fabbrico juntament amb els seus germans Pietro Correggio, Galasso Correggio i Gherardo VI Correggio el 1389; va obtenir la totalitat de la senyoria el 1391. Va ser fill de Giberto IV Correggio i de Orsolina Pio.
Va ser patrici de Parma i Patrici de Venècia, i cavaller del dux de Venècia (1414).
Va ser podestà de Milà (maig del 1392 al novembre del 1392) i va ser elegit el 1397 pel comú de Parma com a síndic dels nobles pel jurament a Gian Galeazzo Visconti. Va ser capità de l'exèrcit dels Este el 1397, i de l'exèrcit venecià el 1414, i després de l'exèrcit del Papa.
Va morir a Correggio el desembre del 1446. Es va casar amb Tommasina Pico, fila de Francesco II Pico, Senyor de Mirandola, i no va tenir fills.

## Referències

* ↑ Gilberto V da CORREGGIO MyHeritage